钦定古今图书集成/方舆汇编/职方典/第1404卷 > 《隐山记》韦宗卿
## 钦定古今图书集成/方舆汇编/职方典/第1404卷 > 《隐山记》韦宗卿

天作南北，星斗辨之；地分方夏，山川间之。其土殊，其
镇异，故磅礡博厚，隐嶙郁嵂，连冈走峰，千里一息。秦
之山也，发地干霄，上为嶕峣，攒空交映，积为崇岭。越
之山也，桂林郡郛，千岩竞秀，世情贱目，俗态无心。故
兹山接城郭之间，亿万斯年，石不能言，人未称焉。其
为状也，左扼郡城之固，右封招提之刹。前虚明而散
“祝融之火，后清泚而压元武之水。外孤峰而竞秀，中
六峒而潜通。谅人智之所乐，信灵山之所宅。”登山自
西举趾维左首至于南华峒。峒中水长十馀步，阔不
可逾，深不可测，澄为灵泉，播为阳江。水侧平坦，可坐
数十人。自南华峒西转五十步至夕阳峒。峒长数十
丈，其旁有水，与峒终始。在水之东，高“下有石，如砥如
砺，十数人可憩。峒穷有大石，高可跋及，广不盈尺。凿
穴而望，复使下寻。有潭东去，莫究深广。又北转而东，
八十步至于石门。自石门又东北，十五步至北牖峒。
峒虚潭幽，其水泼墨。中有巨鱼，可三四尺，镂鳞铲甲，
朱鬣頳尾。人或见者，龙以敬之。潭之左右，怪石万状，
如鸟斯飞，如虎斯蹲”，如衣裳发笥，如龙蛇出奔，乳窦
悬玉，石壁流云。潭之南有石峒，有便房，高有石窗，追
琢不如，清莹可爱。又东南转十步至朝阳峒。峒中有
水，旁浸潭侧，长可数十步。三峒之水，周围相通，乱于
池，入于江。水中有石，高可三尺，其色白，其容光，圆如
薰笼，大如巨床。以其水浸于潭侧，故曰“侧潭。”寻侧潭
之西数十步，上有潜洞，历险可至，窈窕深邃，羽人来
憩，却上“南壁约六七丈，有双碧石盘悬如半璧，容水
数升。其上寻有一白石盘，常有水升馀，酌之不竭，味
甘如醴，色白凝乳，煎以病愈，饮以《颜注》。”其侧可坐五
六人，左右石壁皆光滑密致，有如磨砻，不碍绵絮。却
下，从峒口北转，路绝越险，山屐不通。构梯“架空，得至
云户。户内博敞，容三十人。旁透虚明，洪纤可鉴。有贞
石塌勒为碁局，对以手谈。局之左右，可以偃仰。咏于
斯，觞于斯，宾从徒侣，各有攸处。出云户，下视北牖蒙
溪，如指诸掌。户外有二径，其一直上至山顶，山之最
高处也。桂江属望，萦纡若带。越岭遐丽，点簇如黛。寸
眸千里，周览一息。构亭其”上，以俟登临。是岁孟秋月，
庆云见于西方，自卯及酉，南北极望，万状竞变，五色
相鲜。州吏请图以献之，公允而不阻。既而亭成，因目
之为“庆云亭。”自亭脚下至南华峒口，又一径西去十
馀步，至白雀峒。郡人有获白雀来献者，雪毛霜羽，頳
觜红趾，且旌雀瑞，因志峒名。峒口狭隘，侧身稍通，摩
脐夹耳，可以方之。渐下十馀步，其右有立石，望之如
人。次有石堂，光滑宽敞，人或宴息，可以容数十人。从
此更下有元潭，其深莫测。潭东西岩上有一石楼，高
低可二三十尺，自下而望，如妆点成。楼。南有二石，相
去才数尺，被服如人状，意若就楼而看者。元潭泓澄，
水色如墨，见者神竦。方暑生寒，乃作阁道架潭，瞬息
疾过。西南透于石穴中。石穴路右，复有乳垂，亦如朝
阳峒者，视其周围，但微小耳，爱其光润，则如逾之。峒
内有穴，通嘉莲峒。初，嘉莲峒开而未得其号，会有献
《同心莲》者，遂记事而名之。从峒北出六十步西去有
峒，其深不测，中路多白蝙蝠，飞舞在空。从东有穴，栈
阁盘回，却透。元潭之北有两穴，东穴透明，长可数丈，
人不可过，莫能究之。西穴出于峒口，峒内平坦，石榻
纵横，汤茗在兹，笙竽以间。有石琴荐寘以抚弦，声越
金石。自峒西去，至夕阳，出西山，复人寰，六峒之能事
毕矣。目诸水，隐山下池，谥曰“蒙泉。”派合成流，水源有
二：其一源自夕阳，注嘉莲，经白雀，历朝阳，旁浸北牖，
出于南华，流址“积为池。其一源自蒙溪，溪源在北牖
峒东北里馀，出于北山，自山南流，会于南华峒水合
而成池。”池因山麓，不资人力，高深向背，缭绕萦回，五
六里间。方舟荡漾，靡微风镜清波，棹女唱，榜人歌，羽
族载依，凫鹥翔泳，鳞介是宅，鱼鳖噞喁。野花依藂，游
丝转空。𬞟末清风，荷底水红。奠者取，饥者采，与人同
利。憾斯池之不大也。招提之南，长松夹路，阴浓蔽日，
韵响含秋。外有连理松，异本同干；内有偃盖松，低枝
覆室。松侧有竹，夤缘尽岸。策杖未穷，步履犹远。北牖
峒口，有闲田砥平，南北十馀步，东西称是。乃作水阁，
立风廊，辟厨户，列便房，华而不逾，险而不偪。面兹池
以滉漾，对他山之青翠。丝竹竞艺，宾僚满觞，歌声遏
云，舞影临水，取乐今日乡心暂忘。客有中席而言曰：
“夫时景赏乐，四者难备；东西南北，百年一闲。既别而
复会兹山怅怀而未卜。他日请执笔纪大贤独得之
胜，并碣立垂隐山大峒之由。匪曰为文，且示来者